text: Tysk skole lukkes i Højer
  14 oktober 2010 kl. 14.47
  Det tyske mindretals skole i Højer lukkes på grund af for få elever.
  Skolen lukker efter næste skoleår. I dag har skolen 12 elever.
  - Der er ingen vej uden om, siger formanden for skolen, Velm Friedrichsen, til Ritzau om beslutningen om at lukke skolen.
  Det tyske mindretal i Danmark er som det danske mindretal i Sydslesvig ramt af store offentlige besparelser i Tyskland.
  